पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली के एक अस्पताल में 3 साल पहले बच्ची की ब्लड के अभाव में मौत होते देखी तो हिसार के आदर्श नगर सामाजिक कार्यकर्ता गोपाल चौहान ने खून के अभाव में होने वाली मौतों पर अंकुश लगाने की मुहिम शुरू की। इसके लिए उन्होंने सोशल मीडिया का सहारा लिया। ब्लड डोनेट के नाम से ग्रुप बनाया। पिछले 3 साल से ग्रुप में जुड़े 600 से अधिक लोग 5 हजार से अधिक लोगों को खून व प्लाज्मा डोनेट कर जान बचा चुके हैं।
ग्रुप में 50 सदस्य हिसार के हैं। सामाजिक कार्यकर्ता गोपाल चौहान ने बताया कि अब उनके साथ जम्मू-कश्मीर, दिल्ली, राजस्थान, गुजरात, महाराष्ट्र, छत्तीसगढ़, यूपी और पंजाब के लोग भी जुड़ गए हैं। कहीं से भी यदि प्लाज्मा के लिए कॉल आती है तो संपर्क कर जरूरतमंद को प्लाज्मा या ब्लड उपलब्ध कराने का प्रयास किया जाता है। जो लोग कोरोना को हरा चुके हैं उनका ब्योरा विभिन्न अस्पतालों से लिया गया।
उनसे संपर्क कर कोरोना संक्रमित को प्लाज्मा उपलब्ध भी कराया जा रहा है। गोपाल का कहना है कि अब ग्रुप के सभी सदस्य दिल्ली में कोरोना पीड़ित को प्लाज्मा डोनेट कर लोगों की जान बचाने में लगे हुए हैं। मुहिम में दीपक कुमार, रजत सोनी, सतीश, मोहन कुमार, केशव दीपक शर्मा, राकेश कुमार, अंजली सोनी, काजल, रेखा बिश्नोई, ममता, कमलेश आदि शामिल हैं।
हाल ही में प्लाज्मा डोनेट कर इन्हें बचाया : ग्रुप के सदस्यों ने बताया कि 2 दिन पहले ही उन्होंने दिल्ली के सरोजनी नगर में सोशल मीडिया पर मिली जानकारी के बाद सुनील नाम के युवक को प्लाज्मा डोनेट कराया। इसके अलावा आदर्श नगर के रहने वाले राजेंद्र को भी ब्लड उपलब्ध कराने में अहम भूमिका निभाई।
हिसार के प्राइवेट अस्पताल में कोरोना संक्रमित होने के बाद ठीक हुए युवक ने महिला को प्लाज्मा डोनेट किया। वहीं गोपाल ने बताया कि कोहरे में हादसे न हो इसके मद्देनजर ग्रुप के सभी सदस्यों ने करीब 10 हजार वाहनों में रिफ्लेक्टर टेप लगवाई। यही नहीं मय्यड़ व अग्रोहा और अन्य टोल पर भी विशेष अभियान चलाया। वाहन चालकों से ट्रैफिक नियमों का उल्लंघन नहीं करने की भी अपील की गई।
एक काॅल पर जरूरतमंदों का खून देने पहुंचे हिसार के दस दाेस्त
हिसार के यूथ ब्लड डाेनर के सदस्याें ने भी जरूरतमंदाें काे खून देकर उनकाे बचाने की मुहिम चलाई हुई है। यूथ ब्लड डाेनर से जुड़े राहुल और जन मानस सेवा समिति के प्रधान दीपक चाैधरी और उप प्रधान राकेश सैनी ने बताया कि शनिवार काे सिविल अस्पताल और प्राइवेट अस्पताल से उनके पास काॅल आई। काॅल कर खून की डिमांड की गई। पता चलते ही यूथ ब्लड डाेनर से जुड़े दस दाेस्त संदीप उर्फ लारा, जाेगी यादव, बिंटू सैनी, अजय फाैजी, जिले सिंह, मिलेश, राहुल, राकेश सैनी आदि खून देने के लिए अस्पताल पहुंच गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn